Diari Oficial de la Generalitat Valenciana


Sumari del DOGV 8065, del 19-06-2017 (2017/5455)

RESOLUCIÓ de 5 de juny de 2017, del conseller d'Educació, Investigació, Cultura i Esport, per la qual s'estima favorablement el recurs de reposició presentat per Joventuts Musicals del Comtat contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per resolució de 17 d'agost de 2016, de la Direcció General de Formació Professional i Ensenyaments de Règim Especial.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5455


Data del document
:   05-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 5 de juny de 2017, del conseller d'Educació, Investigació, Cultura i Esport, per la qual s'estima favorablement el recurs de reposició presentat per Joventuts Musicals del Comtat contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per resolució de 17 d'agost de 2016, de la Direcció General de Formació Professional i Ensenyaments de Règim Especial. [2017/5455]  
  
Vist el recurs de reposició presentat per registre d'entrada el dia 19 de desembre de 2016, per José Vitoria Ripollés, amb DNI 94020620L, en qualitat de representat legal de l'entitat Joventuts Musicals del Comtat, amb CIF U93181273, interposat davant del conseller d'Educació, Investigació, Cultura i Esport, contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual l'Escola de Música Comarcal Joventuts Musicals del Comtat de Muro de Alcoy (codi de centre 28599393), és beneficiària d'una subvenció de 14.770,76 ?, i considerant els següents:  
  
  
Fets  
1. Mitjançant Resolució de 17 d'agost de 2016, de la Direcció General de Formació Professional i Ensenyaments de Règim Especial, es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016. En l'apartat cinqué d'aquesta convocatòria s'assenyalaven els criteris de valoració de les sol·licituds.  
2. Amb data de 7 de setembre de 2016, l'Escola de Música Comarcal Joventuts Musicals del Comtat, de Muro de Alcoy, realitzà el tràmit telemàtic, tal com consta en el justificant de la sol·licitud de subvenció.  
3. Amb data de 8 de setembre de 2016, es registra la presentació de la sol·licitud a l'Ajuntament d'Alcoi.  
4. Amb data de 23 de setembre de 2016, s'envia al sol·licitant un requeriment d'esmena de la documentació que s'havia d'aportar d'acord amb el que assenyala l'apartat quart de la resolució de convocatòria.  
  
5. Amb data de 10 d'octubre de 2016, l'entitat Joventuts Musicals del Comtat, de Muro de Alcoy, va trametre per correu postal certificat, al registre d'entrada de la Conselleria d'Educació, Investigació, Cultura i Esport, la documentació requerida.  
6. Vistes les sol·licituds presentades, després d'estudi i valoració, i sent objecte de requeriment aquelles que es considerà oportú, i la proposta de concessió de subvencions que eleva la comissió de valoració i selecció, constituïda i reunida el dia 4 de novembre de 2016 a tal efecte, amb data de 28.11.2016, es publica en el Diari Oficial de la Generalitat Valenciana, la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual l'Escola de Música Comarcal Joventuts Musicals del Comtat, de Muro de Alcoy (codi de centre 27604358), és beneficiària d'una subvenció de 14.770,76 ?.  
7. Efectuada la revisió de l'expedient de sol·licitud de subvenció incoat, i d'acord amb el que exposa el recurs de reposició interposat, s'ha pogut comprovar un error material en les dades ressenyades pel sol·licitant en la relació nominal del personal docent contractat. Es pot considerar un error material perquè és patent i clar, cosa que es pot advertir tenint en compte la documentació continguda en l'expedient administratiu.  
  
Fonaments de dret  
1. Considerant el procediment de concessió d'aquestes subvencions, d'acord amb el que dicta l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
  
2. Considerant els criteris objectius i la quantia individualitzada per a l'atorgament de la subvenció assenyalats en l'article 6 de les bases reguladores d'aquestes subvencions.  
3. Considerant l'apartat cinqué, Criteris de valoració de les sol·licituds, de la Resolució de 17 d'agost de 2016, de la Direcció General de Formació Professional i Ensenyaments de Règim Especial, per la qual es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016.  
4. Considerant el que dicta la Llei 39/2015 d'1 d'octubre, del procediment administratiu comú de les administracions publiques, resolc:  
  
  
Primer  
Estimar favorablement el recurs potestatiu de reposició interposat per José Vitoria Ripollés, amb DNI 46264390Z, en qualitat de representat legal de l'entitat Joventuts Musicals del Comtat, amb CIF B21336905, titular de l'Escola de Música Comarcal Joventuts Musicals del Comtat, de Muro de Alcoy (codi de centre 48407322), contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual la dita escola de música és beneficiària d'una subvenció de 14.770,76 ?, ja que s'ha pogut comprovar un error material en les dades ressenyades pel sol·licitant en la relació nominal del personal docent contractat.  
  
  
Segon  
2. Aprovar un augment de 34.605,36 - a la subvenció concedida per a l'exercici 2016, a l'Escola de Música Comarcal Joventuts Musicals del Comtat, de Muro de Alcoy, sobre la quantia inicial de 14.770,76 ?, de manera que la quantitat total concedida ascendeix a 49.376,12 ?.  
  
  
Tercer  
3. Atés que la beneficiària d'aquesta subvenció ha realitzat la pertinent justificació de les despeses efectuades en el curs escolar 2015-2016, conforme al punt 2 de l'apartat segon de la Resolució de 24 de novembre de 2016, de la Direcció General de Formació Professional i Ensenyaments de Règim Especial, la concessió de la subvenció s'efectuarà de manera immediata.  
  
València, 5 de juny de 2017. El conseller d'Educació, Investigació, Cultura i Esport: Vicent Marzà Ibáñez.